Finnur Ricart, ungmennafulltrúi í sendinefnd Íslands á loftslagsráðstefnu Sameinuðu þjóðanna í Glasgow segir að Ísland ætti að stefna að 70 prósenta samdrætti fyrir 2030. Þversagnir hafi einkennt ræðu Katrínar Jakobsdóttir, forsætisráðherra á loftslagsþinginu í gær.
Ég fann fyrir smá reiði að Ísland væri að sýna sig á alþjóðavettvangi með stór markmið, að þeirra sögn þegar þau voru að vísa í vísindin sem að segja eru að segja að Ísland þurfi að ganga lengra en Ísland er að ganga. Þetta voru þversagnir finnst mér. Við gætum raunverulega sett okkur miklu betri markmið og verið leiðtogar á heimsvísu. Markmið sem ég myndi vilja sjá er 70% samdráttur fyrir 2030. Þetta er bara eitthvað sem mér finnst vera sanngjarnt fyrir ríkt land eins og Ísland.
Ísland ætti að setja sér sjálfstætt markmið í staðinn fyrir að hengja sig aftan á ESB og bíða bara.
Finnur segist vera hóflega bjartsýnn á að ráðstefnan í Glasgow skili tilætluðum árangri. Hann ætlar að fylgjast með formlegum samningaviðræðum ríkjanna í dag um fjármagn sem á að renna til þróunarríkjanna.
ég held að það gæti skapast meiri þrýstingur til að tryggja meira fjármagn og fyrr. Hvað varðar yfirmarkmiðin sem skipta mestu máli, sem stýra því hvert við stefnum, vantar talsvert upp á það. High level leiðtoga hlutinn er búinn á ráðstefnunni, það var bara í gær og í fyrradag. Núna er erfitt að breyta þessum landsframlögum sem ganga ekki nærri því nógu langt. Það er það sem mér finnst erfitt að kyngja, við stefnum á 2,7 gráðu hlýnun á heimsvísu, þá er ólíklegt að lönd uppfæri markmiðin sín í bráð aftur. Þetta er ógnvekjandi staða. ég er hóflega bjartsýnn að eitthvað gott komi út úr þessu þó að það séu einhverjar væntingar sem eru þegar brostnar.
Segir Finnur sem ætlar að vera rödd íslensks ungs fólks á ráðstefnunni þangað til henni lýkur. Þórdís Kolbrún Reykfjörð Gylfadóttir, atvinnuvega- og iðnaðarmálaráðherra er kominn til Glasgow. Hún tekur þátt í pallborðsumræðum um orkumál á morgun ásamt fleiri viðburðum.
Fulltrúi unga fólksins á Íslandi á loftslagsráðstefnu Sameinuðu þjóðanna segir að sumar af væntingum hans séu þegar brostnar eftir leiðtogadagana sem lauk í gær. Markmiðin séu ekki nógu góð og Ísland ætti að ganga lengra.